Waray-Waray News: PGMA, 9 nga lederes san ASEAN nagpahamtang san kakinahanglan sin reserba nga bugas
ni Ailene N. Diaz
Manila (28 October) -- Si Presidente Gloria Macapagal-Arroyo ngan an siyam nga mga lederes sa ASEAN karuyag magbutang sin permanente nga regional emergency rice reserve tungod san sigida ngan tikakusog nga kalamidad nga naabot sa rehiyon.
ASEAN ngan China, Japan ngan South Korea o ASEAN Plus 3, nag diskusyon san isyu didto san ika 12 nga ASEAN Plus 3 Summit Saturday sa Dusit Thai Hotel sa Cha-am, Hua Hin Thailand.
Naimdan san ASEAN lederes nga an East Asia Emergency Rice Reserve (EAERR) Pilot Project in maexpire na sa Pebrero 2010. Kaya kinahanglan mabalhin an proyekto ngadto sin permanente nga mekanismo pagbulig sa ilarum san ASEAN Plus 3 Emergency Rice Reserve (APTERR).
Gin-aghat nira an tagsa nga mga agriculture ngan foreign ministers, nga magtatarapo sa Brunie Darussalam sa sunod nga bulan nga suok nga makig trabaho para san temprano nga katumanan sa APTERR para mapaseguro nga maipadayon san regional food security mechanism matapos mag expire an EARR Pilot Project.
Ginpasarig nira an ira pagkomiter para mapaseguro an seguridad san pagkaun ngan enerhiya bilang bawbaw nga prayoridad kasumpay san ginpahayag ni Cha-am Hua Hin dida san ASEAN Plus 3 Cooperation Food Security and Bio-energy Development nga gin angkon durante san summit.
An ASEAN Plus 3 nagpahayag liwat san ira kaabrido san mga inisyatibo ngan buruhaton para mai undong an kooperasyon dida san civilian nuclear energy san ira pagtarapo san 2nd ASEAN Plus 3 Forum mahitungod san Nuclear Energy Safety sa China sa naglabay ngan Hunyo kaupod liwat an gin proponer sa Korea para san kooperasyon san civilian nuclear energy.
An lederes nagpahimatngon san progreso nga nahimo sa linya san energy cooperation labi na san pagtika upay san Oil Stockpiling Roadmap ngan pagtapos san 2nd ASEAN Plus 3 Energy Outlook, an pag reaktibar san ASEAN Plus 3 Energy Communication System ngan pagpaupay san Joint Oil Data Initiative. (PIA-Northern Samar) [top]
war_Latn kac_Latn war_Latn war_Latn war_Latn war_Latn war_Latn war_Latn war_Latn